《讲武池和师厚》
宋代·韩维

沧池拟溟渤，莽漾豁厚地。
曰吾神祖为，气象固宜尔。
六合昔未一，教战出精锐。
至尊降黄屋，惨淡乘金气。
凌波飞百艘，撇烈若鹘翅。
扬旌万旅噪，伐鼓九渊沸。
其行速天旋，其止甚阴闭。
信乎王者师，足以服睽异。
尔来承平久，地与兵革废。
秋风长蒲苇，烂漫失洲沚。
惟见金明上，结构销绣绮。
春游驻天跸，万国奉燕喜。
铿鍧鼓钟响，杂鳏遝羽旄美。
岂惟与民乐，施及鱼鸟细。
宏哉艰难业，愉怿逮万世。

作者简介：韩维（1017年～1098年），字持国，开封雍丘（今河南杞县）人。韩亿子，与韩绛、韩缜等为兄弟。以父荫为官，父死后闭门不仕。仁宗时由欧阳修荐知太常礼院，不久出通判泾州。为淮阳郡王府记室参军。英宗即位，召为同修起居注，进知制诰、知通进银台司。神宗熙宁二年（1069年）迁翰林学士、知开封府。因与王安石议论不合，出知襄州，改许州，历河阳，复知许州。哲宗即位，召为门下侍郎，一年馀出知邓州，改汝州，以太子少傅致仕。绍圣二年（1095年）定为元祐党人，再次贬谪。元符元年卒，年八十二。有集三十卷，因曾封南阳郡公，定名为《南阳集》（《直斋书录解题》卷一七）。《宋史》卷三一五有传。